gl gl gl es en gl gl ast es pt es gl gl gl gl en ast gl gl es en gl en it fr gl es gl gl gl es pt en en en gl gl gl gl gl gl gl gl gl gl gl gl gl gl es gl es gl gl gl gl en es pt en en en pt pt gl gl pt gl pt gl pt gl pt gl pt gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
Carta aberta ao conselleiro de educación da Xunta de Galicia - Nós Televisión
Reproducimos a carta aberta das nais e pais de Brión ao conselleiro de educación da Xunta de Galicia, Román Rodríguez
Despois de ler atentamente a entrevista que este sábado publicaba este xornal, dende a ANPA do instituto de Brión queremos reflexionar en voz alta sobre algunhas das súas opinións que, canto menos, nos sorprenderon.
Tal vez como somos un instituto do rural, escapásenos algún dos seus razoamentos . Fala vostede de “levantar o foco e ver o conxunto”. É certo, e esa debe ser a súa misión pero, ó igual que para nós, tamén poñer o foco no máis pequeno. Vostede, nas pequenas comunidades, como é este IES, e nós, nos nosos fillos.
DI que a función das familias no sistema educativo é importante. Por suposto e faltaría máis dicimos nós!. Por iso permitímonos alertalo das eivas que van a aparecer neste centro pola falta de profesorado. Problemas dos que levamos por certo advertindo dende antes do verán e que, como supoñiamos, o seu departamento condénanos a sufrir.
DI tamén que comprende as demandas e logo, supoñemos, que non están tan fóra da racionalidade como para que non se poidan discutir cos que entenden (a dirección do centro) máis aló de escudarse no mantra de “se cumpre e legalidade, logo non tedes máis que dicir e todo está ben”.
DI que a decisión de non ampliar o cadro de profesores é “unha decisión técnica, sen interferencias políticas”. Iso esperamos, queremos supoñer que o seu departamento non toma este tipo de decisións por “motivos” políticos. Nós tampouco estamos movidos por intereses políticos.
DI que o traballo da consellería pasa por escoitar os docentes e darlles as ferramentas que posibiliten que poidan traballar coas máximas garantías. Pois ben, ós docentes deste IES deberon oílos pero non escoitalos, porque lles dixeron en varias ocasións e coas cifras na man, que co número de docentes que enviaban para este curso era imposible manter o que había (xa sabe, “virxenciña que quede como estou…) que é o mínimo que se debería facer de ano en ano.
Fachendea vostede de que Galicia é unha das comunidades que mellor atende á diversidade. Desgraciadamente temos que informarlo de que neste centro, sen a dotación de profesorado que reclamamos, un grupo de PMAR (Programa de Mellora da Aprendizaxe e do Rendemento, xa sabe) vai desaparecer. Diga se isto é certo ou non, por favor. E para a próxima, pedímoslle que rectifique a súa euforia. Preguntámonos tamén se clases masificadas (con 30 e 31 alumnos por aula en 4º da ESO) tamén facilita a atención á diversidade.
Di tamén que “robótica” é “unha titulación de futuro que posibilita un sistema de calidade”. Estamos totalmente de acordo: pero iso debe ser para “outros”. Brión ten un IES do rural e para que quere robótica… “queredes ter un centro de élite!” (inspectora dona Carme Ares dixit. Fale con ela). Oito rapaces tiñamos este ano agardando por esa asignatura…
Entendemos que vostede está moi ocupado, senón o convidariamos a que viñese a este centro para explicarlle polo miudo a situación. Conformariámonos con que alguén coa súa mesma filosofía e apertura de miras nos reciba con ganas de analizar os datos concretos do noso centro e non se agoche trala “lexislación” vixente.
De tódolos xeitos, se atopa un momento, estamos pechados dende hai máis dunha semana no IES.
As señas son: Paseo de Pedrouzos, nº 3
15865, Brión, A Coruña.
Asdo. A directiva da Anpa PEDRA VIADA do IES DE BRIÓN.
Artigo anterior“En Galiza non hai políticas culturais, hai política coa cultura”
Seguinte artigoMasiva cadea humana contra o “vertedoiro encuberto” de Toysal
ARTIGOS RELACIONADOSMÁIS DO AUTOR
Migallas: a carta aberta das nais e pais de Brión á nova Conselleira de educación
Nais e pais de Brión: “Aínda queda moito por conseguir”
Os antigos estudantes de Brión toman a palabra: “Haberá un empeoramento da calidade educativa en comparación coa nosa formación”
“Onde a Xunta ve cifras, nós vemos aos nosos fillos e fillas”
Carta aberta ao conselleiro de educación da Xunta de Galicia
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.